Puttin’ on the Ritz

«Puttin’ on the Ritz» er en amerikansk sang, skrevet og publisert i 1929 av Irving Berlin, som ble introdusert av Harry Richman i filmmusikalen Puttin’ on the Ritz (1930).

Tittelen er hentet fra slanguttrykket «putting on the Ritz» som betyr å kle seg elegant. Uttrykket var inspirert av det luksuriøse Ritz Hotel.

Ifølge Alec Wilder, i sin studie av amerikanske populærsanger, er det rytmiske mønsteret i «Puttin' on the Ritz» det mest komplekse og provokative han hadde støtt på.Mueller, John (1986): Astaire Dancing - The Musical Films. London: Hamish Hamilton, side 267. Sitat Wilder ISBN 0-241-11749-6 

Den opprinnelige versjonen av Berlins sang inneholder referanse til det da populære innfallet hos fattige, men prangende kledte Harlem-beboere, som paraderte opp og ned Lennox Avenue.

«Puttin’ on the Ritz» ble inkludert med sin opprinnelige tekst i filmen Idiot's Delight (1939, hvor den ble fremført av Clark Gable. Dette nummeret ble også valgt ut til å være med i That's Entertainment (1974).

For filmen Blue Skies (1946), hvor den ble fremført av Fred Astaire, reviderte Berlin teksten til å gjelde velstående hvite som spankulerer «up and down Park Avenue».

Hitplateversjonene av «Puttin’ on the Ritz» fra den gang den opprinnelig var populær i 1929/1930 ble spilt inn av Harry Richman og Fred Astaire, som sangen særlig er knyttet til.

 Andre versjoner 
 En slagerswingversjon med Benny Goodman.
 En humoristisk versjon (fremført av Gene Wilder og Peter Boyle) ble anvendt i filmen Frankenstein jr. (1974).Internet Movie Database – Young Frankenstein (1974) – Soundtracks og senere i musikalversjonen i 2007.
 Nederlandske Taco Ockerse laget en synthpopversjon som ble spilt inn i 1982 og utgitt på hans album After Eight. Tacos versjon inneholder en steppdanssolo i midten for å hedre Astaire. Inkludert i innspillingen er også deler av Alexander's Ragtime Band,Irving Berlin Still on the Charts The New York Times 11. mai 1988 There's No Business Like Show Business (begge skrevet av Irving Berlin) og «Gotta Dance» fra filmen Singin' in the Rain.Puttin of the Ritz; songfacts.com Tacos versjon ble rangert som nummer 53 i VH1s liste 100 Greatest One Hit Wonders of the 80's special.100 Greatest One Hit Wonders of the 80s on VH1
 En versjon med det finske bandet Leningrad Cowboys fra 2005.
 Den norske humortrioen Prima Vera spilte inn en norsk coverversjon kalt «Du får drag igjen», utgitt 20. september 1977 som fjerde spor på deres selvtitulerte debutalbum.
 «Puttin' on the Ritz» ble også samplet i «Asylhotell Ritz» med Gatas Parlament. Den ble utgitt på CD-singlen CD-R – Asylhotell Ritz – 2009 i 2009.
 Dagfinn Nordbø har skrevet en norsk tekst, som han resiterer til tonefølge av Det norske poesi & satireorkester. Den heter «Når som helst» og ble utgitt på plata Åssengårea? i 2011.

 Referanser 

Kategori:Sanger fra USA
Kategori:Sanger fra 1929